Lav et referat af nedenstående tekst:

Tekst:
Vendsyssel Elite Badminton lægger godt ud i sæsonpremieren på Badmintonligaen, efter de tirsdag aften slog Værløse 6-0 i Skagen Sportscenter. Sejren er særlig vigtig for badmintonholdet, der kun har slået Værløse to gange i løbet af de sidste ti opgør. - Vi havde en fin snak tirsdag formiddag, hvor Beiwen (spiller hos Vendsyssel Elite Badminton red.) enkelt, men rigtigt sagde, at vi skulle løbe ti meter ekstra for hinanden. Det synes jeg, at vi gjorde i aften, siger træner Allan Nielsen. Selvom Vendsyssel Elite Badminton vandt overlegent, bød aftenen på flere tætte kampe, hvor blandt andet damesinglen mellem Vendsyssels Beiwen Zhang og Værløses Julie Dawall endte 21-16 og 21-19. Ligeledes blev herredoublen vundet af Vendsyssel i tre sæt med cifrene 21-13, 17-21 og 27-25. Næste kamp for Vendsyssel er på udebane mod Team Skælskør/Slagelse den 7. september i Skælskør Badminton Center.

Referat:
Vendsyssel Elite Badminton uddelte "æg" til Værløse tirsdag aften, da de vandt 6-0 i sæsonpremieren på Badmintonligaen